તાજેતરમાં પાંચ રાજ્યની વિધાનસભાની ચૂંટણીનાં પરિણામોએ ફરી અેક વાર સાબિત કરી દીધું છે કે નરેન્દ્ર મોદીના નેતૃત્વમાં ભારતીય જનતા પાર્ટી હવે ભારતીય રાજકારણનું કેન્દ્ર બની ગઈ છે. મે-૨૦૧૪માં લોકસભાની ચૂંટણીમાં મોદીના નેતૃત્વમાં ભાજપને મળેલા નિર્ણાયક વિજય બાદ દેશમાં ભાજપની સરકાર બની હતી. ૨૦૧૪માં મળેલા વિજય બાદ દિલ્હી અને બિહાર વિધાનસભાની ચૂંટણીમાં ભાજપના પરાજય બાદ કેટલાક લોકો મોદી લહેર અને તેમના પ્રભાવ સામે સવાલ કરવા લાગ્યા હતા, પરંતુ હવે એ સ્પષ્ટ થઈ રહ્યું છે કે ભારતની અેક મુખ્ય રાજકીય પાર્ટી કોંગ્રેસ સતત તેનો જનાધાર ગુમાવી રહી છે, જ્યારે બીજી તરફ ભાજપ સમગ્ર દેશમાં તેનો વ્યાપ વધારી રહ્યું છે.